427.71 REGOLAMENTI DWAR XORB SPIRITUŻ L-AVVIŻ LEGALI 189 tal-2010. L-AVVIŻ LEGALI 189 tal-2010. 1. Titolu. It-titolu ta’ dawn ir-regolamenti hu r-Regolamentidwar Xorb Spirituż. 2. Dawn ir-regolamenti jimplimentaw id-disposizzjonijiet tar-Regolament (KE) Nru 110/2008 tal-Parlament Ewropew u tal-Kunsill dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta’ indikazzjonijiet ġeografiċi, ta’ xorb spirituż u li jħassar ir-Regolament tal-Kunsill (KEE) Nru 1576/89. 3. Ħatra tal-awtorità kompetenti. L-Awtorità Maltija dwar l-Istandard s qiegħda tinħatar bħala l-awtorità nazzjonali responsabbli msemmija fir-Regolament (KE) Nru 110/2008: (a) biex tirċievi kull applikazzjoni sabiex indikazzjonijiet ġeografiċi jiġu reġistrati skont l-Artikolu 17 tar-Regolament (KE) Nru 110/2008; u (b) fir-rigward tal-Artikolu 24(1) tar-Regolament (KE) Nru 110/2008, għall-kontroll fir-rigward tal-obbligi stabbiliti mir-Regolament (KE) Nru 110/2008 skont ir-Regolament (KE) Nru 882/2004.